
	ACTA 


	Expedient núm.: 
	Òrgan col·legiat: 

	JGL/2022/9 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	28 de febrer de 2022 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/8 de la Junta de Govern Local de la sessió duta a terme el dia 21 de febrer de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 2186/2019. Ampliació llicència municipal per una activitat ramadera per a la cria equina en règim intensiu (AA 688)

	Favorable
	Tipus de votació: unanimitat

	Vist que per acord de la Junta de Govern Local del dia 14 de febrer de 2022, s'autoritzà l'ampliació de la llicència municipal per a una activitat ramadera per a la cria equina amb una capacitat de 40 places de cavalls i altres equins, a una finca, de la partida de Sant Honorat, (Annex III, epígraf 11.1.g) (exp. AA 688);
Vist que s’ha observat un error en el primer punt de l’autorització en el tipus de règim concedit;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda modificar el primer punt de l’autorització de l'ampliació de l'esmentada llicència, concedida per acord de la Junta de Govern Local del dia 14 de febrer de 2022, en el sentit que, on diu:
"1. Concedir l'ampliació de llicència municipal per a una activitat ramadera per a la cria equina en règim extensiu o semi-intensiu, amb una capacitat de 40 places de cavalls i altres equins, a una finca, de la partida de Sant Honorat, (Annex III, epígraf 11.1.g) (exp. AA 688)."
Ha de dir:
"1. Concedir l'ampliació de llicència municipal per a una activitat ramadera per a la cria equina en règim intensiu, amb una capacitat de 40 places de cavalls i altres equins, a una finca, de la partida de Sant Honorat, (Annex III, epígraf 11.1.g) (exp. AA 688)."


AFERS SOCIALS
	Expedient 204/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist que la Junta de Govern Local del dia 7 de febrer de 2022 acordà atorgar, per pagar el lloguer d'un habitatge corresponent al mes de febrer de 2022, un ajut de tres-cents quatre euros (304,00 €) a la família mencionada en l'informe emès per l'assistent social de l'Ajuntament i en les condicions que s’especificaven en l’informe;
Vist que s'ha observat un error en l'import de l'ajut concedit, sent l'import correcte tres-cents quaranta euros (340,00 €);
Vist l'informe emès per l'assistent social de l'Ajuntament, exp. 2021/00078 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar, un ajut de trenta-sis euros (36,00 €), corresponent a la diferència de l’import del lloguer concedit per acord de la Junta de Govern local del dia 7 de febrer de 2022. 


	Expedient 257/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2016/00165;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de seixanta-cinc euros (65,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 258/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00178;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de vint-i-vuit euros amb cinquanta cèntims (28,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 262/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2015/00255;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de noranta euros (90,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CONTRACTACIÓ
	Expedient 1986/2021. Contracte obert de servei – Manteniment funcional i preventiu de l'enllumenat públic

	Favorable
	Tipus de votació: unanimitat

	Per Junta de Govern Local de data 7 de febrer de 2022 es va acordar concedir un termini de tres dies hàbils, a comptar a partir de l’endemà de la recepció de la notificació per la seu electrònica de l’Ajuntament de Solsona, per tal que Riemar Projectes i Instal·lacions, SL, aportés un document de compromís on es detallés quin serà exactament “l’horari presencial de 8 hores en horari comercial de l’oficina d’atenció al ciutadà”, de què ha de disposar per tal de ser adjudicatari del contracte de servei "Manteniment funcional i preventiu de l’enllumenat públic"; a la notificació tramesa també s'estipulava què, en el cas que en el termini concedit no quedés justificat d’una manera clara l’estipulat, l’Ajuntament iniciaria els tràmits per declarar com a retirada l’oferta de Riemar Projectes i Instal·lacions, SL, i es requeriria la documentació al segon licitador presentat amb més puntuació.
Riemar Projectes i Instal·lacions, SL, respon el 22 de febrer de 2022 informant que l'horari comercial serà mínim de 8 hores, i que aquesta preveu que sigui de 8.00 a 13.00 hores i de 15.00 a 18.00 hores, encara que si aquest es canvia sempre serà amb un mínim de 8 hores. Afegeix que estan parlant amb Instal·lacions Malé, SL, que actualment és l'empresa mantenidora de l'enllumenat, i manifesten que l'interès és mutu per a col·laborar properament en el manteniment de l'enllumenat públic, i que han quedat amb ells, per parlar-ne, després del Carnaval de Solsona.
D'altra banda, revisant la informació de les dades del contractista Riemar Projectes i Instal·lacions, SL, s'observa que l'empresa consta explícitament en la relació d'empreses amb prohibició de contractar de la pàgina web del Registre Electrònic d'Empreses Licitadores de la Generalitat de Catalunya.
En el mateix enllaç es defineix que en aquest llistat consten les prohibicions de contractar declarades en l'àmbit de Catalunya que els òrgans de contractació han notificat al RELI per a la seva inscripció.
La prohibició de contractar es va originar per la causa legal compresa en l'article 71.2.d) de la LCSP, per la que es preveu com a circumstància que impedeix els empresaris contractar amb les entitats que formen part del sector públic per haver donat lloc, per causa de la qual hagin estat declarats culpables, a la resolució ferma de qualsevol contracte subscrit amb una entitat de les que comprèn l'article 3 d'aquesta Llei (entitats del sector públic).
Examinada la documentació que l'acompanya, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. No acceptar la proposta presentada per Riemar Projectes i Instal·lacions, SL, en el procediment obert "Manteniment funcional i preventiu de l'enllumenat públic", atesa la prohibició de contractar que figura en la relació a aquest efecte que consta en la pàgina web del Registre Electrònic d'Empreses Licitadores, i la manca de concreció i la dilació en el temps dels aclariments sol·licitats en relació a l'obertura al públic i l'atenció al ciutadà.
Segon. Retornar la fiança definitiva presentada.
Tercer. Acceptar la proposta efectuada per la mesa de contractació de data 14 de desembre de 2021 per a l’adjudicació del contracte de servei "Manteniment funcional i preventiu de l'enllumenat públic", al segon candidat d'acord amb l'ordre de classificació de les ofertes, què és Instal·lacions Malé, SL d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix.
Quart. Disposar de la despesa corresponent de conformitat amb l’establert en l’informe d’Intervenció.
Cinquè. Requerir l'empresa licitadora Instal·lacions Malé, SL , d’acord amb l'article 150.2 de la LCSP, perquè dins del termini de 10 dies hàbils, a comptar des del següent a aquell en què hagués rebut el requeriment, presenti:
· Escriptura de constitució o modificació de l'empresa inscrita en el Registre Mercantil.
· Document acreditatiu que l'empresa no està incursa en alguna de les circumstàncies de prohibició de contractar recollides en l'article 71 de la LCSP; l'acreditació es pot fer mitjançant un testimoni judicial o una certificació administrativa. Quan el document esmentat no pugui ser expedit per l'autoritat competent, es pot substituir per una declaració responsable atorgada davant una autoritat administrativa, notari públic o organisme.
· Declaració sobre el volum de negocis, en l’àmbit d’activitats corresponent a l’objecte del contracte, referit com a màxim als tres últims exercicis disponibles en funció de la data de creació d’inici de les activitats de l’empresari, en la mesura que es disposi de les referències del referit volum de negocis; el volum de negocis mínim anual serà el valor estimat del contracte (156.638,00 € IVA exclòs). El volum anual de negocis del licitador s'ha d'acreditar per mitjà del seus comptes anuals aprovats i dipositats al Registre Mercantil.
· Justificant de l’existència d’una assegurança de responsabilitat civil per riscos professionals que cobreixi raonadament el contracte a desenvolupar, per un import no inferior al valor estimat del contracte, amb l'aportació, a més, del compromís de la seva renovació o pròrroga que garanteixi el manteniment de la seva cobertura durant tota l'execució del contracte. L'acreditació d'aquest requisit s'ha d'efectuar per mitjà d'un certificat expedit per l'assegurador, en què constin els imports i riscos assegurats i la data de venciment de l'assegurança, i mitjançant el document de compromís vinculant de subscripció, pròrroga o renovació de l'assegurança, en els casos en què sigui procedent.
· Relació numèrica de les principals obres o treballs realitzats en els últims tres anys que inclogui només les dates d’entrada en funcionament i duració; avalada per certificats de bona execució; aquests certificats han d'indicar l'import, les dates i el lloc d'execució de les obres i s'ha de precisar si es van dur a terme segons les regles per les quals es regeix la professió i es van portar normalment a bon terme.
· Titulacions acadèmiques i professionals de l’empresari i del personal directiu de l’empresa i, en particular, del personal responsable de l’execució del contracte.
· Document justificatiu de la constitució de la garantia definitiva, per un import de 3.915,95 € (5% del preu d’adjudicació).
· La documentació justificativa que disposa efectivament dels mitjans que s’hagi compromès o dedicar a adscriure a l’execució del contracte de conformitat amb l’article 76.2 LCSP, i concretament el que es relaciona a l'article 21.1 i 23 del Plec de prescripcions tècniques, concretant l'horari d'obertura comercial de l'oficina d'atenció al ciutadà.


CULTURA
	Expedient 354/2022. Ajuntament de Navès – actuació colla de Trabucaires de Solsona

	Favorable
	Tipus de votació: unanimitat

	Vista la sol·licitud presentada i subscrita per l'Ajuntament de Navès, en què, amb motiu de la festivitat de les caramelles, demana la participació de la colla de Trabucaires de Solsona el dia 18 d'abril;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita sempre i quan des de la delegació del Govern Civil a Lleida s'autoritzi la seva actuació i es comunica al sol·licitant que hauran de fer front a les despeses de la pólvora i els pistons.


	Expedient 355/2022. Centre Cultural d'Ardèvol – actuació colla de Trabucaires de Solsona

	Favorable
	Tipus de votació: unanimitat

	Vista la sol·licitud presentada i subscrita per Sergi Palou i Casas, en representació del Centre Cultural d'Ardèvol, en què, amb motiu de la festivitat de les caramelles, al municipi de Pinós, demana la participació de la colla de Trabucaires de Solsona els dies 16, 17 i 18 d'abril;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita sempre i quan des de la delegació del Govern Civil a Lleida s'autoritzi la seva actuació i es comunica al sol·licitant que hauran de fer front a les despeses de la pólvora i els pistons.


EDUCACIÓ
	Expedient 370/2022. Representant a la comissió de selecció del director/directora al centre d'educació Escola El Vinyet

	Favorable
	Tipus de votació: unanimitat

	Vist l'escrit tramès pels Serveis Territorials a la Catalunya Central del Departament d'Educació en què demana que es nomeni un representant de l'Ajuntament de Solsona a la comissió de selecció del director o la directora de l'Escola El Vinyet;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda nomenar M. Isabel Roca i Guitart, regidora delegada d’Educació, com a representant de l'Ajuntament de Solsona a la comissió de selecció del director o la directora de l'Escola El Vinyet.


GOVERNACIÓ
	Expedient 369/2022. Autorització per instal·lar una barra a la terrassa d’un bar restaurant, durant el Carnaval de Solsona 2022

	Favorable
	Tipus de votació: unanimitat

	Vista la sol·licitud d’autorització per instal·lar una barra a la terrassa d’un bar restaurant situat a la plaça de Sant Joan, i poder posar música, del 24 de febrer al 2 de març, durant el Carnaval de Solsona;
Vist l’informe 83/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir l’autorització sol·licitada, un cop pagades les taxes corresponents i condicionada a la situació sanitària del moment i a la normativa que hi pugui haver vigent durant el Carnaval i al fet que es faci responsable de la neteja de la brutícia que, a causa de la barra esmentada, es pugui produir pels voltants. També es condiciona al fet que l’activitat no generi queixes dels veïns, per sorolls o molèsties similars i que el sol·licitant respongui amb immediatesa i col·laboració als requeriments de la Policia Local. Pel que fa a la música, s'autoritza sempre que finalitzi a les 23.00 hores, el mateix horari que s’ha previst per als carros musicals.


	Expedient 367/2022. Associació de Dones del Solsonès – caminada popular, 13 de març de 2022

	Favorable
	Tipus de votació: unanimitat

	Vista la sol·licitud presentada i subscrita per Conxita Flores i Terricabras, representant de l'Associació de Dones del Solsonès, en què, amb motiu de la 5a caminada popular "Ens movem per les dones", d'una actuació musical i de la lectura d'un manifest el dia 13 de març, demana autorització per poder dur a terme la caminada, on el seu punt de sortida serà el passeig de Sant Antoni M. Claret, a les 8.30 hores, i poder utilitzar quatre taules plegables, vuit cadires, dos micròfons i dos altaveus; també demana la col·laboració de la brigada municipal per poder penjar una pancarta al passeig de Sant Antoni M. Claret del 7 al 28 de març, i la presència de la Policia Local en el tram de carretera on els caminants hauran de creuar-la;
A proposta de l'alcaldessa i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Pel que fa a l’equip de so, se cedeix l’equip petit, atès que l’equip gran està cedit a l’organització de la Fira del Trumfo i la Tòfona. Quant a la col·laboració de la Policia Local, atès que el tram de carretera que els caminants hauran de creuar es troba fora del terme municipal de Solsona, no serà possible.


	Expedient 352/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 377/2022. Liquidació del pressupost general de l'exercici 2021

	Favorable
	Tipus de votació: unanimitat

	Vist que, amb data 25 de febrer de 2022, s’ha incoat el procediment per aprovar la liquidació del pressupost de l'exercici 2021;
Vist que, amb data 25 de febrer de 2022, s’ha emès informe d'Intervenció, de conformitat amb l'article 191.3 del Text refós de la Llei d'hisendes locals;
Vista la legislació aplicable:
· Els articles 163, 191 i 193 del Text refós de la Llei reguladora de les hisendes locals aprovat per Reial decret legislatiu 2/2004, de 5 de març.
· Els articles 89 a 105 del Reial decret 500/1990, de 20 d'abril, pel qual es desenvolupa el capítol I del títol VI de la Llei 39/1988, de 28 de desembre, reguladora de les hisendes locals, en matèria de pressupostos.
· Els articles 3, 11 i 12 de la Llei orgànica 2/2012, de 27 d'abril, d'estabilitat pressupostària i sostenibilitat financera.
· Els articles 28 i 30 de la Llei 19/2013, de 9 de desembre, de transparència, accés a la informació pública i bon govern.
· El article 16 del Reglament de desenvolupament de la Llei 18/2001, de 12 de desembre, d'estabilitat pressupostària, en la seva aplicació a les entitats locals aprovat per Reial decret 1463/2007, de 2 de novembre.
· El Reglament (UE) núm. 549/2013 del parlament europeu i del consell, de 21 de maig de 2013, relatiu al sistema europeu de comptes nacionals i regionals de la Unió Europea (SEC-10).
· La guia per a la determinació de la regla de despesa de l'article 12 de la Llei orgànica 2/2012, d'estabilitat pressupostària i sostenibilitat financera per a corporacions locals (IGAE).
· L'Ordre EHA/3565/2008, de 3 de desembre, per la qual s'aprova l'estructura dels pressupostos de les entitats locals.
· L'Ordre HAP/1781/2013, de 20 de setembre, per la qual s'aprova la instrucció del model normal de comptabilitat local.
· L'article 18 de l'Ordre HAP/2105/2012, d'1 d'octubre, per la qual es desenvolupen les obligacions de subministrament d'informació previstes en la Llei orgànica 2/2012.
· L'article 36 de la Llei 2/2011, de 4 de març, d'economia sostenible.
· L'acord del Consell de Ministres de 6 d’octubre de 2020 de suspensió de les regles fiscals per als exercicis 2020 i 2021. Mesura extraordinària que té com a objectiu posar a disposició del conjunt de les administracions públiques totes les eines possibles per fer front a l’emergència sanitària i, al mateix temps, permetre una flexibilitat fiscal que permeti la recuperació econòmica i social; és per això que els objectius d’estabilitat i de deute públic, i la regla de la despesa, aprovats pel govern l’11 de febrer de 2020, no són d’aplicació.
· L'acord del Consell de Ministres de 27 de juliol de 2021 de pròrroga de la suspensió de les regles fiscals previstes a la Llei orgànica 2/2012, de 27 d’abril, d’estabilitat pressupostària i sostenibilitat financera per a l’exercici 2022.
Vist que es considera que l'expedient ha seguit la tramitació establerta en la legislació aplicable, procedint la seva aprovació per la presidenta de l'entitat local;
De conformitat amb l’establert a l'article 175 del Reglament d'organització, funcionament i règim jurídic de les entitats locals aprovat per Reial decret 2568/1986, de 28 de novembre;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Aprovar la liquidació del pressupost general de l’exercici 2021.
Segon. Donar-ne trasllat al Ple de la corporació en la primera sessió que aquest celebri, d'acord amb els articles 193.4 del Text refós de la Llei reguladora de les hisendes locals aprovat per Reial decret legislatiu 2/2004, de 5 de març, i 90.2 del Reial decret 500/1990, de 20 d'abril.
Tercer. Trametre còpia de la liquidació als òrgans competents, tant al MEH com a la DGAL de la Generalitat de Catalunya, abans del dia 31 de març de 2022.


PERSONAL
	Expedient 368/2022. Pràctiques per a l'obtenció del títol del cicle formatiu de Grau Superior de Prevenció de Riscos Laborals

	Desfavorable
	Tipus de votació: unanimitat

	Vista la sol·licitud de data 25 de febrer de 2022, registre d'entrada 2022-E271 presentada per una estudiant, en què sol·licita poder fer pràctiques a l'Ajuntament de Solsona per a l'obtenció del títol del cicle formatiu de grau superior de Prevenció de Riscos Laborals, sempre que l'Ajuntament disposi d'un tècnic superior en Prevenció de Riscos Laborals;
Vist que l'Ajuntament de Solsona no disposa d'un tècnic superior en Prevenció de Riscos Laborals i vist que l'activitat preventiva està externalitzada amb un servei de prevenció aliè;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar a la sol·licitant que no es pot atendre la seva sol·licitud.


	Expedient 2207/2021. Convocatòria C06/2021. Conserge d'escola i constitució d'una borsa de treball

	Favorable
	Tipus de votació: unanimitat

	Vista l'oferta pública d'ocupació corresponent a l'exercici 2019, aprovada per resolució d'Alcaldia 93/2019, de 2 d'abril, i publicada en el Diari Oficial de la Generalitat de Catalunya núm. 7851, de 10 d'abril de 2019, per la qual es precisa convocar un procés de selecció per cobrir una plaça de conserge d’escola i la constitució d’una borsa de treball;
Vist que la partida pressupostaria 3260-13000 del pressupost actual té consignació suficient per afrontar les despeses derivades d'aquesta contractació;
Vist que la Junta de Govern Local del dia 13 de desembre de 2021, va aprovar les bases reguladores de la convocatòria de concurs lliure per a la contractació laboral d’una plaça de conserge d’escola i la constitució d’una borsa de treball;
Vist que tant la convocatòria com les bases aprovades es van publicar al web municipal, al DOGC núm. 8574, de 31 de desembre de 2021 i al BOP de Lleida núm. 252, de 31 de desembre de 2021;
Vistes les actes del tribunal qualificador dels dies 23 i 24 de febrer de 2022 on es proposa la contractació per haver estat l’aspirant amb major puntuació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Contractar M. Teresa Novelles i Porredon, a partir del dia 1 d'abril de 2022, mitjançant un contracte de personal laboral fix a temps complet, per cobrir una plaça de conserge d’escola.
2. Constituir una borsa de treball per cobrir temporalment el lloc de conserge d’escola per vacants de caràcter temporal i/o possibles substitucions. L’ordre de crida serà d’acord amb la major puntuació obtinguda al concurs oposició. En el cas d’empat en les puntuacions es realitzarà un sorteig per establir la prelació en l’ordre de crida en què quedarà constituïda la Borsa.
Els aspirants que integren la borsa de treball són els següents:
1- M. Carme Castells Font
2- Raül C. de la Fuente Muñoz
3- José Manzano Martínez
4- Mònica Gaza Fernández
5- Ricard Salvà Munné
6- Santiago Fusté Mozo
3. Notificar el present acord a tots/es els candidats/es.


SUBVENCIONS
	Expedient 390/2022. Subvenció – Projecte memòria democràtica 

	Favorable
	Tipus de votació: unanimitat

	Al DOGC núm. 8341, de 15 de febrer de 2021, es va publicar l'Ordre JUS/36/2021, per la qual s'aprovaven les bases reguladores per a la concessió de les subvencions a ens locals per a projectes adreçats a recuperar la memòria democràtica a través de la posada en valor i difusió del patrimoni memorial de Catalunya del període 1931-1980.
Al DOGC núm. 859, de 2 de febrer de 2022, es va publicar la Resolució JUS/120/2022, de 23 de gener, per la qual s'obria la convocatòria dels àmbits 1, 2, i 3 a ens locals per a projectes adreçats a recuperar la memòria democràtica a través de la posada en valor i la difusió del patrimoni memorial de Catalunya del període 1931-1980 per a actuacions desenvolupades l'any 2022.
Atès que, dins l'àmbit 1, entre d'altres són subvencionables les actuacions adreçades a la restitució de plafons informatius en espais de memòria i senyals d'orientació en itineraris i que l'Ajuntament de Solsona té prevista la restitució del plafó informatiu de l'espai de memòria històrica de Solsona situat a la plaça del Camp.
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria prevista a la Resolució JUS/120/2022 i sol·licitar un ajut per a la restitució del plafó informatiu de l'espai de memòria històrica de Solsona.


URBANISME
	Expedient 2281/2021. Llicència urbanística – remodelació parcial del projecte museogràfic del Museu Diocesà i Comarcal de Solsona

	Favorable
	Tipus de votació: unanimitat

	Vista la sol·licitud presentada i subscrita per Enric Padullés Ciuró, en representació del Bisbat de Solsona, en què demana llicència d’obres per a la remodelació parcial del projecte museogràfic del Museu Diocesà i Comarcal de Solsona, situat al Palau Episcopal, a la plaça de Palau, 1, (Mn2022/30);
Vist l'informe emès pels Serveis Tècnics Municipals de 21 de Febrer 2022, l’informe de l’arqueòleg de 17 de febrer de 2022 i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En base al certificat de la Comissió Territorial del Patrimoni Cultural de la Catalunya Central, caldrà fer l’excavació arqueològica preventiva a la zona on s’ubicarà el fossat de l’ascensor i caldrà fer el seguiment arqueològic de la perforació del sostre amb les voltes de rajol, de l’antiga obertura tapiada a la façana sud i de la resta d’actuacions (instal·lació dels lavabos i el desmantellament de l’altell).
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
· Un cop finalitzades les obres caldrà presentar:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 161/2022. Llicència urbanística – condicionament dels espais exteriors d’accés a un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència d'obres per realitzar el condicionament dels espais exteriors d’accés a un habitatge unifamiliar aïllat (ref. cadastral 6807717CG7560N0002ZF) (Mn2022/31);
Vist l'informe emès pels Serveis Tècnics Municipals de 23 de febrer de 2022, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Denegar la llicència per omplir les terrasses de la zona d’accés amb la runa generada a l’obra, en base al Decret 89/2010, de 29 de juny, pel qual s'aprova el Programa de gestió de residus de la construcció de Catalunya (PROGROC), i al Decret legislatiu 1/2009, de 21 de juliol, pel qual s’aprova el Text refós de la Llei reguladora dels residus.
Ambdós textos legals indiquen que és obligació de la persona productora o posseïdora garantir que els residus que generin siguin gestionats d’acord amb les prescripcions de la Llei a través d’un gestor de residus autoritzat que els manipuli i/o transformi per a un possible ús de reblert, si és el cas.
2. Concedir la llicència d’enrajolat, arrebossat de les parets existents, col·locació de gespa natural i omplir les terrasses amb terra vegetal, atès que no hi ha inconvenient urbanístic per a les obres sol·licitades, sense perjudici del compliment de la normativa de seguretat i salut laboral, amb les prescripcions que s’indiquen a continuació:
· La llicència es dona únicament i exclusivament per a les obres indicades. En cap cas es pot construir de nou ni augmentar l’alçada dels murs i tanques existents.
· Es recorda que l’habitatge està en obres des del 2001. A banda de les actuacions sol·licitades a la present llicència i segons informe tècnic de 21 de maig de 2021, l’obra està en fase d’execució i no es compleixen les mesures de seguretat i salut obligatòries. Entre d’altres, manquen proteccions i baranes de seguretat als punts perillosos. El tècnic responsable de la direcció de seguretat i salut ha de vetllar perquè es compleixin totes les mesures necessàries.
· Cal garantir la correcta gestió dels residus generats i presentar el justificant de la gestió en acabar l’obra.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants.
3. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 17/2022. Llicència urbanística – instal·lar un sistema de captació d'energia solar fotovoltaica d’autoconsum en un habitatge unifamiliar

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en un habitatge unifamiliar (Mn2022/32);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Cal aportar certificat de solidesa de l'edifici o declaració responsable de disposar-lo, en el ben entès que no es poden iniciar les obres fins a disposar d'aquest document.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
· Una vegada finalitzada la instal·lació s’haurà de presentar un certificat final de la persona instal·ladora de categoria especialista autoritzada i, quan s’escaigui, certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic visat aprovat.
2. Caldrà donar compliment a tota la normativa vigent de seguretat i salut en el treball.
3. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1686/2021. Llicència urbanística – instal·lar un sistema de captació d'energia solar fotovoltaica d’autoconsum en un habitatge unifamiliar

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en un habitatge unifamiliar (Mn2022/33);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions següents:
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
· Una vegada finalitzada la instal·lació s’haurà de presentar un certificat final de la persona instal·ladora de categoria especialista autoritzada i, quan s’escaigui, certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic visat aprovat.
2. Caldrà donar compliment a tota la normativa vigent de seguretat i salut en el treball.
3. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 359/2022. Arranjament de vorera d’un habitatge 

	Favorable
	Tipus de votació: unanimitat

	Vista la sol·licitud en què s’informa del mal estat en què es troba la vorera situada davant del seu habitatge a la plaça de Sant Pere, i demana si hi ha previsió de reparar-la;
A proposta de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, properament, es procedirà a l’arranjament de la vorera.


VARIS
	Expedient 916/2021. Judici ordinari 130/2021 – demanda acció declarativa de domini d'un terreny situat al carrer de Sant Jaume

	Favorable
	Tipus de votació: unanimitat

	En relació a la demanda interposada per contra l'Ajuntament de Solsona, en la qual es demanava que es declarés el domini d‘una finca, en concret una porció d'uns 134 m2 al carrer de Sant Jaume, a favor dels demandants, s'informa que, pel judici ordinari 130/2021 del Jutjat de Primera Instància i Instrucció núm. 1 de Solsona, s'ha absolt l'Ajuntament de Solsona de la demanda presentada.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

